《杨白花》
元代·周巽

杨白花，白于雪，漫空撩乱飞琼屑。有美人兮将别，揽柔条兮初屑。

絮纷纷兮舞离筵，酌绿酒兮鸣朱弦，感中情兮惜芳年。

迎章台兮舞袖，绕隋堤兮吟鞭。去金河兮几千里，揽愁绪兮绵绵。

思夫君兮不息，望云鹤兮翩翩。

作者简介：吉安人，字巽亨，号巽泉。尝参预平定道、贺二县瑶人起事，授永明簿。有《性情集》。